Шиварама Свами

**Шиварами Свами** (туганда исеме Péter Létai, Венгриядә, Будапештта 1949 елның мартында туган булган) - Бхакти йога монахы, рухи җитәкче, һәм Халыкара Кришна Аңы Җәмгыяте (ISKCON) дини җитәкчесе булып тора. Ул Гаудия Вайшнава теологиясенең авторы һәм борынгы Веда язмаларына нигезләнгән акыллылыкка нигезләнгән халыкара чыгыш ясаучы.

## Иртә тормышы
**Шиварама Свами** Будапештта, Холокосттан сакланып калган әти-әнидән, урта сыйныф Яһүд гаиләсендә туган булган. Аның әнисе, Магда Летай тимер юл төзү ширкәтендә UVATERV-да департамент күзәтүчесе буларак эшләгән. Аның әтисе Пал Летай текстиль химигы булып эшләгән. Гәрчә алар улларын яклап һәм консерватив рәвештә тәрбияләсәләр дә, алар аңа дини тәгълимат тәкъдим итмәгәннәр. 1956 елның декабрендә Венгриядә башлангыч мәктәпнең беренче елыннан соң, аның гаиләсе була алмаган 1956 Венгрия инкыйлабыннан соң Канадага күчкән. Монреальдә ул башлангыч белемен дәвам иткән һәм якшәмбе көннәрендә йөргән Венгрия Протестан чиркәвендә дин белән танышкан. Бала буларак ул укырга яраткан, һәм күп шигырьләр һәм хикәяләр язган. 1966 елда әти-әнисе тарафыннан, аеруча әнисе тарафыннан илһамландырылып Петер Летай Монреальдә Петер Летай МакГилл Университетына кабул ителгән булган, анда ул металлургия инженер эшен өйрәнгән. Консерватив белеменә күрә ул укытучыларның һәм укучыларның үз-үзләрен тотышыннан оялып шак каткан, һәм чын кыйммәтләр һәм холыкны тәрбияләү булмау дип сизгән. Белем бирүдә игътибар күбесенчә  карьера алуга һәм дөнья белән ләззәтләнүгә бирелгән булган. Аның канәгат булмавы аны альтернатив фикер йөртү ысулларына ачык иткән. 1967 елда, ул Монреаль Дөнья Фестивалендә (Expo 67) университет кампусында җырлаучы һәм биюче Һинд дине бхакти традициясе вәкилләре ИСККОН әгъзаларын беренче мәртәбә күргән.
1969 елда ул өйләнгән һәм аның хатыны аның альтернатив яшәү тормышларына кызыксыну уяткан, бигрәк тә Һиндстанга бәйлеләргә. Алар икесе дә мәрхәмәтле яшәү тормышына тугъры булып вегетариан булып киткәннәр. Ул 1970 елның җәен Боулдер, Колорадода тәҗрибә тегермәнендә эшләгән, һәм вегетариан ашау опцияләрен сайлап беренче мәртәбә Һаре Кришна гыйбадәтханәсенә килгән. Рухилыкта һәм контр-культуралыкта кызыксынуына күрә Монреальгә кире кайтуы вакытында ул Хэйт-Эшбурига барган, әмма хиппиларның киемнәре, мәдәнияте яки холкы стандартын җәлеп итә торган дип уйлаган. Өйрәнүләрендә һәм карьерасында кызыксынуын югалтып, ул яшь Гуру Махараҗи уздырган җәмәгать программаларына килгән, әмма ул аның тәкъдим иткән белән илһамландырылмаган булган. Шулай да, ул Һинд мистицизмында һәр текстта искә алына торган китап "Бхагавад Гита"ның борынгы хикмәте белән кызыксынып киткән.

## ИСККОН-га кушылу
Материалистик белем алу белән канәгатьләнмичә, 1971 елда, укуның 5-енче елында ул МакГиллдан киткән һәм Майямига ерак киткән. Ул ИСККОН нигезләүче Ачарьясы Бхактиведанта Свами Прабхупада тарафыннан язылган "Бхагавад-гита ничек ул бар" һәм "Кришна" копиясенә ия булган һәм аның комментарийларын укып ул Һиндстанның борынгы акыллылыгын кулланып булырлык иткән. Ул автор белән очрашырга һәм аны рухи җитәкчесе итәргә планлаштырган, моны еллар буена элек эшләп булмаган. 1972 елда, кире Монреальдә ул һәм аның хатыны ИСККОН үзәгендә даими кунаклар булып киткән һәм ул Гаудия-Вайшнавизмның рухи практикалары һәм яшәү тормышы буенча яши башлаган. Вайшнавалар ассоциациясе, рухи практикалар һәм китапларны өйрәнү моннан да күбрәк итеп дәвам итәргә һәм ышанучыдан актив әгъзага булуына китергән. Ул бөтен тормышын гаиләсен калдырып һәм целибат монахы булып белемнең рухилыгына һәм Ходай аңын таратуга багышламакчы булган.
1973 елның апрелендә, 24 яшендә, ул Монреаль Һаре Кришна гыйбадәтханәсенә тулы вакыт монах буларак кушылган. Ул озын чәчен кискән һәм үзен Абхай Чаран Бхактиведанта Свами җитәкләгән рухи хәрәкәтен үстерүгә башлауга багышлаган. Ул гади тормыш алып барган: иртә торган, гыйбадәтханә программаларына килгән, медитациягә, өйрәнүгә, һәм Монреаль урамнарында Бхактиведанта Сваминың китапларын таратуга багышлаган.
 1973 елның июнендә ул Ачарья Бхактиведанта Свамидан инициация һәм Шиварама Даса рухи исемен алган. Җитәкчелек сәләтләренә күрә ул китап таратучылар такымы өстеннән караучы булып куелган булган һәм соңыннан Монреальдә, Виннипегта, Миннеаполиста һәм Чикагода гыйбадәтханә президенты булып киткән. Аның вазифаларына гыйбадәтханәләрне карау, ИСККОН әгъзаларына белем бирү һәм күрсәтмәләр бирү һәм гомуми җәмәгатькә Кришна аңын тәкъдим итү булган. 1977 елда Ачарья Бхактиведанта Сваминың үлеменнән соң, Шиварама Даса 1979 елда, 29 яшендә, ваз кичү яшәү ысулы "Санньяса"ны кабул иткән һәм Шиварама Свами булган. 1980 елда ул Берләшкән Корольлеккә күчкән һәм Ворчетсер Һаре Кришна Җәмәгате Чайтанья Колледжы президенты булган һәм Бхактиведанта Сваминың китапларын таратуның милли җитәкчесе булган. Ул Берләшкән Корольлектә 25 яшь хезмәт иткән. 1987 елда Шиварама Свами Идарә Оешмасы Комиссиясе (GBC - Governing Body Commission) әгъзасы һәм Халыкара Кришна Аңы Җәмгыятенең менеджмент һәм рухи хөкүмәте булган һәм Берләшкән Корольлек һәм Ирландия юнәлеше өчен җаваплы булган. Шул ук елны ул инициацияләүче рухи остаз вазифаларын кабул иткән һәм үзәгендә Ходай булган тормышта өйрәнчекләргә күрсәтмәләр бирү өчен җаваплылыкны алган.

## Венгриядә эшчәнлеге
Венгрия чыгышлы булып һәм Венгр телендә сөйләшкәнгә күрә, GBC Шиварама Свамидан 1987 елда Венгриядә ИСККОН миссиясе өчен җаваплылыкны алырга кушкан. Ул регуляр рәвештә Будапештка килә башлаган, әмма бастыручы коммунист тирәлегенә күрә ул монах киемнәрен граждан киемнәренә һәм парикка алыштырып үзен рәсемнәр импортёры дип атаган. Зиряәт кылулары вакытында ул кызыксынган кешеләр белән өйләрендә сөйләшкән һәм салмак итеп җитди практикалаучылар кечкенә җәмәгатен төзегән. Венгриянең коммунизмнан демократиягә күчүе дини азатлыкка капкаларны ачкан, һәм 1989 елда ИСККОН-ның Венгрия тармагы закон тарафыннан танылган булган һәм Венгрия Халыкара Кришна Аңы Җәмгыяте дип аталган булган. 1990 елда Будапештта беренче Һаре Кришна Гыйбадәтханәсе ачылган булган, һәм җитди Венгрия өйрәнчекләре килүе белән Шиварама Свами өйрәнчекләр инициациясен башлаган. Дәгъваның пионер фазасында, Шиварама Свами тәрҗемәне, нәшер итү эчшен һәм Бхактиведанта Свами тәрҗемә иткән һәм комментарийлары Гаудия Вайшнава традициясе изге китаплары таратуны ассызыклаган һәм илһамландырган. Ул шулай ук Халыкара Кришна Аңы Җәмгыятенең Food For Life халыкара азык программасының Венгрия секциясен инаугурацияләгән, бөтен илдә вегетариан рестораннарын ачкан һәм Будапештта Ратха Ятра арба фестивален инициацияләгән.
1991 елдан 1995 елга кадәр Шиварама Свами Һинд мәдәни фестиваленең милли турын оештырган, һәм ИСККОН-ны киң мәгълүм итү өчен Венгрларның игътибарын җәлеп итә башлаган. Алдан күрергә сәләте булып һәм рухи остазы тәгълиматына багышланып, ул рухи ферма җәмәгатендә эшен башлаган. Бу проект үзең белән җиткән булу, әйләнә-тирә аңы, җиргә бәйлелек һәм сыерларны яклау һәм аларны карауны үз эченә алган үзәктә Ходай булган тормышта нигезләнгән булган. Ул шулай ук җәмгыять балалары өчен табигый өй һәм мәктәп тәэмин итү өчен оештырылган булган. 250 әгъзасы булып һәм үсеп, Кришна Үзәне буларак мәгълүм булган бу проект хәзерге вакытта Үзәк Европада иң зур һәм иң яхшы оешкан экология җәмәгате булып тора. Ел саен утыз меңнән артык турист Кришна Үзәненә килә һәм иң зур ел саен фестиваль булып Кришна Үзәне Фестивале (Буску) булып тора, ул якынча ун мең кунакны җәлеп итә. Ачарья Бхактиведанта Свами тарафыннан уйлап чыгарылган Кришна Үзәненең лозунгы ул ‟гади яшәү, югары уйлау."
Шиварама Свами шулай ук зиярәт кылучыларга һәм шунда яшәүчеләргә Кришнаның Һиндстанда туу урынын хәтерләтү һәм шулай итеп ферманың уникаль атмосферасын баету өчен Кришна Үзәнен ландшафт, мемориаллар, павильоннар һәм бакчаларны барлыкка китереп халыкара дини сәфәр кылуның урынына әверелдерүнең архитекторы булып тора.
Шиварама Свами рухи белемнең яклаучысы булып тора. Вайшнава фәлсәфәсен систематик тәкъдим итүен җиңү өчен, 1998 елда ул Будапештта Бхактиведанта Мәдәни һәм Академик Институтын нигезләвен илһамландырган, 2003 елда ул Бхактиведанта Колледж булып киткән. Колледж Венгриянең югары уку йорты һәм Вайшнава теологиясе һәм Йога мастеры хөкүмәт тарафыннан аккредитациясе дәрәҗәләрен тәкъдим иткән беренче бәйсез ИСККОН Колледжы булып тора.
Шиварама Свами Венгриядә дини хөррият һәм шунда Халыкара Кришна Аңы хәрәкәтенең законлы статусы өчен берничә легаль һәм сәяси бәрелешләрдә катнашкан. Аның җитәкчелеге астында һәм җәмәгатьнең диннәргә 1% закон тәкъдимнәренә нигезләнеп, ИСККОН Венгрия илдә популярлык буенча дүртенче дини оешма булып танылган булган.

## Халыкара эшчәнлеге
2003 елның июнендә, Шиварама Свами Берләшкән Корольлегендә һәм Ирландияә ned as GBC вәкиллегеннән киткән һәм игътибарын Венгрия җәмәгатен үстерүгә юнәлткән. 2005 елда ул Румыния өчен ко-GBC һәм 2007 елда Төркия өчен GBC сәркатибе булган. Ул бу илләрдә ИСККОН-ның сәяси һәм дини чикләүләр шартларында эшчәнлеген киңәйтү өчен сәяхәт итә. Хәзерге вакытта Шиварама Свами регуляр рәвештә Һиндстан һәм Көнбатыш арасында сәяхәт итә һәм меңнәрне рухи практикаларында һәм "бхакти-йога" белән уртаклашуларында илһамландыра. Аның сәяхәтләре вакытында ул регуляр рәвештә академиклар, рәсми кешеләр һәм сәяси җитәкчеләр белән Һиндстанның борынгы рухи хикмәте яктысында иҗтимагый, әйләнә-тирә һәм икътисади мәсьәләләр турында сөйләшү өчен регуляр рәвештә очраша. Ул шулай ук диннәр-ара әңгәмәләрдә актив чыгыш ясаучы һәм Европа Дини Җитәкчеләр Киңәшмәсе әгъзасы булып тора.

## Бүләкләре
2009 елның 20 октябрендә Шиварама Свами Будапештның Кулланылышлы Сәнгатьләре Музеенда дәүләттә икенче иң югары бүләкне Венгрия Җөмһүриятенең Дәрәҗә Орденын алган. Ул бу бүләкне "филантропик һәм гуманитар эшен тану өчен һәм универсаль кеше кыйммәтләрен баетуда аеруча эшчәнлеге" өчен Югары Белем һәм Фәннең Дәүләт Сәркатибе Кароли Манһэрцтан алган.

## Язучы карьерасы
Шиварама Свами Вайшнава язмаларын тирән белүе өчен яхшы мәгълүм, бу лекцияләрендә, семинарларда һәм ул сәяхәтләрендә ел саен очраткан меңнәрчә кешеләргә рухи күрсәтмәләрдә чагыла. Аның балачак язу белән мавыгуы очраклы сөйләшүләрдән озак формада Вайшнава теологиясен һәм мәдәниятне тәкъдим итәргә омтылышында чагылган. Аның беренче эше, *The Bhaktivedanta Purports*, 1998 елда нәшер ителгән булган, ул рухи остазының *Бһагавад-гита*ның академик тәнкыйтенә җавап булган. Шул ук елда ул *Врндаванада Кршна* серияләрен башлаган, бу "Шримад Бхагаватам"ның 10-ынчы Җырына нигезләнгән, аның әлегә кадәр биш томы бастырылган булган. Бөтенесе бергә ул Кришна Аңы фәлсәфәсе һәм теологиясе буенча утыз ике том язган, иң зурысы *Нава-враджа-маһима* булып тора, ул Кришнаның киң Враджа изге илендә вакыт уздыру, дини сәфәр кылу һәм фәлсәфә перспективасы аша изге ил буенча тугыз томлы трактат. Хәзерге вакытта ул үзенең *Varṇāśrama Compendium*-ында иҗтимагый үсеш буенча киңәйтелгән серияләре буенча эшли. Аның эшләре Венгр, Рус һәм Испан теленә тәрҗемә ителгән булган.

## Рухи тормышы
Шиварама Свами сәяхәт итүче монах буларак яши, аның шәхси мөлкәте яки даими өе юк. Ул кырыс вегетариан, һәм сөт продуктларын сөт бары тик якланган һәм каралган сыерлардан алынганда ала. Ул вакытны Кришна Үзәненең табигый әйләнә-тирәседә һәм Көнбатыш Бенгалиянең рухи башкаласында Маяпурда уздыра. Ул көн саен мантра медитациясен, табынуны, "Киртан"ны, рухи өйрәнүне һәм язуны башкара.

## Китаплары
* Śivarāma Swami. Bhaktivedanta Purports. Perfect Explanation of the Bhagavad-gītā. Badger: Torchlight Publishing, 1998. ISBN 1-887089-12-8
* Śivarāma Swami. Veṇu-gītā. The Song of the Flute. Kṛṣṇa in Vṛndāvana series Vol. 1. Budapest: Bhaktivedanta Intézet, 1998. ISBN 963-03-6988-5
* Śivarāma Swami. The Śikṣā-guru. Implementing Tradition within ISKCON. Budapest: Bhaktivedanta Intézet, 1999. ISBN 963-03-6988-5
* Śivarāma Swami. Na Pāraye ‘Ham. I Am Unable to Repay You. Kṛṣṇa in Vṛndāvana series Vol. 2. Budapest: Bhaktivedanta Intézet, 2000. ISBN 963-86034-5-3
* Śivarāma Swami. Śikṣā Outside ISKCON? Budapest: Lāl Publishing, 2002. ISBN 963-86227-1-7
* Śivarāma Swami. Kṛṣṇa-saṅgati. Meetings with Kṛṣṇa. Kṛṣṇa in Vṛndāvana series Vol. 3. Budapest: Lāl Publishing, 2004. ISBN 963-214-946-7
* Śivarāma Swami. Śuddha-bhakti-cintāmaṇi. The Touchstone of Pure Devotional Service. Kṛṣṇa in Vṛndāvana series Introduction. Budapest: Lāl Publishing, 2006. ISBN 978-963-200-100-5
* Śivarāma Swami. Nava-vraja-mahimā. 9 volumes. Budapest: Lāl Publishing, 2012. ISBN 978-963-89567-0-5
* Śivarāma Swami. Sādhavo Hṛdayaṁ Mahyam. Saints Are My Heart. Budapest: Lāl Publishing, 2013. ISBN 978-615-80197-3-6
* Śivarāma Swami. My Daily Prayers (Collected prayers of Vaiṣṇava teachers). Budapest: Lāl Publishing, 2014. ISBN 978-963-89866-5-8
* Śivarāma Swami. The Awakening Of Spontaneous Devotional Service. Budapest: Lāl Publishing, 2015. ISBN 978-615-80197-9-8
* Śivarāma Swami. Varṇāśrama Compendium. Part One. The Four Varṇas. Budapest: Lāl Publishing, 2016. ISBN 978-615-80331-1-4
* Śivarāma Swami. Śrīla Raghunātha dāsa Gosvāmī’s Śrī Vilāpa-kusumāñjali. Budapest: Lāl Publishing, 2016. ISBN 978-615-80331-3-8
* Śivarāma Swami. Śrī Dāmodara Jananī. Kṛṣṇa in Vṛndāvana series Vol. 4. Budapest: Lāl Publishing, 2016. ISBN 978-615-80331-5-2
* Śivarāma Swami. Chant More. Budapest: Lāl Publishing, 2019. ISBN 978-615-81125-4-3

## Шулай ук карарга мөмкин
* Кришна Үзәне
* Венгриядә Һинд дине

## Искәрмәләр
  

## Тышкы сылтамалар
* www.sivaramaswami.com

Төркем:Һинд дине
Төркем:Һинд дине шәхесләре
Төркем:Гаудия-вайшнавизм